**OBRAZLOŽENJE UZ IZVRŠENJE FINANCIJSKOG PLANA ZA RAZDOBLJE OD 01.01.2024. DO 31.12.2024. GODINE**

* **OPĆI DIO -**

**OBRAZLOŽENJE OPĆEG DIJELA FINANCIJSKOG PLANA**

1. **Prihodi i primici Fakulteta**

Prije svega važno je napomenuti da planirani prihodi i primici koje se iskazuju u ovome obrazloženju odnose na izmjene i dopune financijskog plana. Ukupan prihod planiran za 2024. godinu iznosi 10.270.234 eura, izvršenje za razdoblje 1. siječnja 2024. godine do 31. prosinca 2024. godine iznosi 10.817.951 eura, odnosno 5,33% više od financijskog plana. Fakultet je proračunski korisnik te osigurava sredstva za aktivnost A621003 Redovna djelatnost Sveučilišta u Osijeku kroz Državni proračun za plaće i materijalna prava zaposlenika iz izvora 11 sukladno dodijeljenim limitima od strane Ministarstva znanosti i obrazovanja, odnosno Sveučilišta J.J. Strossmayera u Osijeku. Planirani iznos sredstava za 2024. iznosi 8.706.861 eura, izvršenje za razdoblje od 1. siječnja 2024. do 31. prosinca 2024 godine. iznosi 9.171.500 eura, odnosno indeks 105. Vlastiti prihod - izvor 31 planiran je za 2024. u iznosu od 1.052.700 eura, izvršenje za razdoblje od 1. siječnja 2024. do 31. prosinca 2024. iznosi 969.346 eura, odnosno indeks 92. Vlastiti prihod fakultet ostvaruje od programa cjeloživotnog učenja, projekata, kotizacija od konferencija, prodaje knjiga, najma prostora te tržišnih projekata. Namjenski prihod - izvor 43 planirani iznos za 2024. je 310.000 eura, izvršenje za razdoblje od 1. siječnja 2024. do 31. prosinca 2024. iznosi 305.480 eura odnosno indeks 99. Navedeni prihod Fakultet ostvaruje od školarina i troškova upisa na prijediplomske, diplomske i poslijediplomske studije. Prihodi izvora 52 se planiraju samo ako postoji pisana obavijest koliko će sredstva određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava. Fakultet ostvaruje prihod od projekata koje financira Hrvatska zaklada za znanost i Agencija za mobilnosti i programe Europske unije – prihod je planiran u iznosu od 197.973 eura za 2024. godinu, a ostvareno je 369.755 eura, odnosno indeks 187. Razlog tome je što su sredstva planirana sukladno dostavljenoj obavijesti Hrvatske zaklade za znanost, Agencije za mobilnost i programe Europske unije. U ovaj izvor financiranja pripada i Erasmus mobilnost zaposlenika koja se ne planira, ali se sredstva utroše do visine primljenih sredstava. Prihodi izvora 61 – donacije planirane su u iznosu 2.500 eura, a ostvareno je 1.720 eura, odnosno indeks 69. Prihodi od nefinancijske imovine – izvor 71 planirani su u iznosu 200 eura, a uplaćeno je 150 euro. Navedeni prihod je ostvaren od prihoda za otkup društvenih stanova.

1. **Rashodi i izdaci Fakulteta**

Također, planirani rashodi koji se iskazuju u ovome obrazloženje odnose se na iznose iz izmjena i dopuna financijskog plana. Ukupni rashod planiran za 2024. iznosi 10.148.744 eura, izvršenje za razdoblje od 1. siječnja 2024. do 31. prosinca 2024. iznosi 10.467.094 eura odnosno 3,14% više od financijskog plana. Najveći dio rashoda Fakulteta odnosi se na plaće i materijalna prava zaposlenih na Fakultetu iz izvora 11 Opći prihodi i primici koji su planirani za 2024. godinu iznosi 8.160.509 eura, izvršenje za razdoblje od 1. siječnja 2024. do 31. prosinca 2024. iznosi 8.187.349 eura odnosno indeks 100. Iz aktivnosti Programsko financiranje javnih visokih učilišta isplaćuje se naknada vanjskih suradnika koji sudjeluju u nastavnom procesu, pokrivanje troškova gostujućih predavača, terenske nastave, nastavnih i izvannastavnih aktivnosti studenata. Unutar aktivnosti je planirano pokrivanje troškova za znanstveno-istraživački rad zaposlenih i pokriće troškova redovnog poslovanja i režija da bi se uspješno odvijao nastavni proces i troškova za nabavu opreme potrebne za nastavu i znanost. Planirani iznos rashoda za 2024. godinu iznosi 541.354 eura, izvršenje za razdoblje od 1. siječnja 2024. do 31. prosinca 2024. iznosi 579.558 eura odnosno indeks 107 za materijalne rashode. U te rashode se ubrajaju rashodi za službena putovanja, naknade za prijevoz, kotizacije za konferencije, uredski materijal, literatura, materijal i sredstva za čišćenje, električna energija, grijanje, gorivo, usluge telefona, pošte, autobusni prijevoz, usluge tekućeg i investicijskog održavanja zgrade i opreme, usluge promidžbe i objave oglasa, komunalne usluge, najam fotokopirnih uređaja, sistematski pregledi, intelektualne usluge (vanjska suradnja, gostujuća predavanja, studentski ugovori, objave i prijevodi radova), računalne usluge, grafičke i tiskarske usluge, osiguranje zgrade, opreme i vozila, reprezentacija i članarine.

Redovna djelatnost Sveučilišta u Osijeku - Planirani iznos rashoda na izvoru 31 – vlastiti prihodi za 2024. godinu iznosi 933.900 eura, izvršenje za razdoblje od 1. siječnja 2024. do 31. prosinca 2024. iznosi 928.396 eura odnosno indeks 99. Iz izvora 31 pokrivaju se troškovi programa cjeloživotnog učenja, naknade zaposlenicima u obliku paušalne prehrane, službena putovanja, kotizacije za konferencije, uredski materijal, materijal i sredstva za čišćenje, električna energija i grijanje, usluge pošte i autobusnog prijevoza, usluge promidžbe, komunalne usluge, naknade za vanjske suradnike, grafičke i tiskarske usluge i reprezentacija i ostali nespomenuti rashodi koji nisu klasificirani u računskom planu proračunskog računovodstva poput noćenja naših zaposlenika kada dolaze na radno mjesto, multisport i passport kartica, sufinanciranja aktivnosti udruga za koje su bili objavljeni natječaji, zastori za učionice, majice za utrku Trčimo za mentalno zdravlje, cvijeće za protokol i uplate djela prihoda u poslovni fond Sveučilišta koji je reguliran Pravilnikom o vlastitim i namjenskim prihodima Sveučilišta i svih sastavnica Sveučilišta. Iz vlastitih prihoda financirana je nabava knjiga za knjižnicu i uredskog namještaja.

Planirani iznos rashoda na izvoru 43 – namjenski prihodi za 2024. godinu iznosi 236.900 eura, izvršenje za razdoblje od 1. siječnja 2024. do 31. prosinca 2024. iznosi 232.058 eura odnosno indeks 98. Iz izvora 43 pokrivaju troškovi nastave na doktorskim studijima, dio naknade zaposlenicima u obliku paušalne prehrane, rashodi za službena putovanja, kotizacije za konferencije, uredski materijal, materijal i sredstva za čišćenje, usluge pošte i autobusnog prijevoza, usluge promidžbe i objave oglasa, najam licenci, gostujuća predavanja, računalne usluge, grafičke i tiskarske usluge, reprezentacija. Od nefinancijske imovine iz ovih sredstva su pokriveni projektori za učionice, serveri i poslužitelji, police za knjižnicu, klupe u hodniku, uredske stolice i namještaj za opremanje kabineta, ugradnja sustava vatrodojave i knjige u knjižnici.

Izvor 51 su EU pomoći za COST projekt Unveiling the World of Phraseme Constructions za koji su pokriveni troškovi službenih putovanja, mrežne stranice projekta i ostali nespomenuti rashodi poslovanja kao što su prijenosi sredstva partnerima s projekta i fizičkim osobama koji su sudionici projekta. Navedena stavka je značajno povećala poziciju 329 Ostali nespomenuti rashodi poslovanja na godišnjoj razini gledajući rashode svih izvora jer takve rashode Fakultet nije imao u prethodnim godinama.

Izvor 52 čine rashodi za EU projekte: **Digital Education for Crisis Situations: Times when there is no alternative (DECriS), Prevention and Support for Gender Based Violence, te projekti Hrvatske zaklade za znanost kojih je trenutno dvoje aktualnih**. Izvor 52 obuhvaća i prijenose sredstava temeljem Ugovora o međufakutetskoj suradnji vezana za pokriće troškova putovanja, prijenose sredstva Agencije za znanost i visoko obrazovanje i Erasmus+ program mobilnosti, sredstva Ministarstva znanosti, obrazovanja i mladih za publikacije. Navedeni iznosi nisu planirani u financijskom planu. Njihovo izvršenje ovisi o primljenim sredstvima, odnosno prijavama na program mobilnosti. Rashodi na izvoru 52 su indeksa 124. Prihodi izvora 52 se planiraju samo ako postoji pisana obavijest koliko će sredstva određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava.

Izvor 6 čine donacije za utrku Trčimo za mentalno zdravlje koja se 2024. godine održala treći puta.

1. **Prijenos sredstava iz prethodne godine u sljedeću**

Iznos prijenosa u sljedeću godinu na izvoru 31 iznosi 144.401 eura, na izvoru 43 iznosi 50.097 eura , na izvoru 51 iznosi 46.077 eura, ma izvoru 52 iznosi 114.473 eura.

1. **Račun financiranja**

Fakultet je u srpnju 2024. godine vratio Sveučilištu 150.000,00 eura koje je posudio uslijed povećanih troškova zbog uređenja potkrovlja zgrade i prenamjenu skladišnog prostora u arhivu u Školskoj ulici kako bi u slučaju iznenadnih troškova Fakultet mogao neometano funkcionirati.